**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 68-9/2561**

**วันพฤหัสบดีที่ 10** พฤษภาคม **2561**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. อ.จารุพล สุริยวนากุล รองคณบดีฝ่ายพัฒนานักศึกษา
5. ผศ.ยุวรัตน์ เงินเย็น แทนรองคณบดีฝ่ายวิเทศสัมพันธ์และสื่อสารองค์กร
6. ผศ.ขนิษฐา คำวิลัยศักดิ์ รองคณบดีฝ่ายวิชาการ
7. รศ.เฉลิมชัย พาวัฒนา รักษาการหัวหน้าสาขาวิชาวิศวกรรมโยธา
8. อ.อภิชาติ บุญมา แทนรักษาการหัวหน้าสาขาวิชาวิศวกรรมอุตสาหการ
9. รศ.สุรสิทธิ์ ปิยะศิลป์ รักษาการหัวหน้าสาขาวิชาวิศวกรรมเครื่องกล
10. อ.อธิป เหลืองไพโรจน์ รักษาการหัวหน้าสาขาวิชาวิศวกรรมเคมี
11. รศ.วินัย ศรีอำพร กรรมการผู้ทรงคุณวุฒิ
12. รศ.ธนากร วงศ์วัฒนาเสถียร กรรมการผู้ทรงคุณวุฒิ
13. นางวรรณภา ไชยเสนา หัวหน้าสำนักงานคณบดีคณะวิศวกรรมศาสตร์

 กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สมชาย ชวนอุดม รักษาการหัวหน้าสาขาวิชาวิศวกรรมเกษตร
2. รศ.วิระสิทธิ์ อิ่มถวิล รักษาการหัวหน้าสาขาวิชาวิศวกรรมไฟฟ้า
3. ผศ.ธัญลักษณ์ ราษฏร์ภักดี รักษาการหัวหน้าสาขาวิชาวิศวกรรมสิ่งแวดล้อม
4. รศ.พิเชษฐ เชี่ยวธนะกุล รักษาการหัวหน้าสาขาวิชาวิศวกรรมคอมพิวเตอร์
5. นายเสรี เจริญกุล รักษาการหัวหน้างานบริการการศึกษา
6. นายทองปาน สุนทรารักษ์ รักษาการหัวหน้างานนโยบายและแผน
7. นางมยุรี ยงกำลัง รักษาการหัวหน้างานคลังและพัสดุ
8. นางสาวกัญญณัท วรศรี รักษาการหัวหน้างานบริหารและธุรการ
9. นางสาวสุกัญญา วรรณสิทธิ์ รักษาการหัวหน้างานบริการวิชาการและวิจัย

**ผู้ไม่มาประชุมเนื่องจากติดภารกิจอื่น**

1. ศ.อภิรัฐ ศิริธราธิวัตร คณบดี

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 รายงานการรับเงินบริจาคเข้ากองทุนวิทยาเพียรวิจิตรเพื่อสร้างตึก 50 ปี**

เลขานุการได้แจ้งที่ประชุมว่า ในเดือนเมษายน 2561 คณะวิศวกรรมศาสตร์ ได้รับเงินบริจาคเข้ากองทุนวิทยาเพียรวิจิตร เพื่อสมทบทุนการก่อสร้างอาคาร 50 ปี คณะวิศวกรรมศาสตร์ เป็นเงินจำนวน 40,000 บาท (สี่หมื่นบาทถ้วน) โดยยอดรวมขณะนี้กองทุนวิทยาเพียรวิจิตรมีเงินทั้งสิ้นจำนวน 76,113,591.56 บาท (เจ็ดสิบหกล้านหนึ่งแสนหนึ่งหมื่นสามพันห้าร้อยเก้าสิบเอ็ดบาทห้าสิบหกสตางค์) จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2 พนักงานมหาวิทยาลัยได้รับการแต่งตั้งให้ดำรงตำแหน่งผู้ช่วยศาสตราจารย์**

ประธานได้แจ้งที่ประชุมว่า ด้วย นายจิระเดช พลสวัสดิ์ พนักงานมหาวิทยาลัย ในสถาบันอุดมศึกษา สังกัดสาขาวิชาวิศวกรรมคอมพิวเตอร์ ได้รับการแต่งตั้งให้ดำรงตำแหน่ง ผู้ช่วยศาสตราจารย์ ตามคำสั่งมหาวิทยาลัยขอนแก่น ที่2639/2561ลงวันที่ 20 เมษายน 2561 เรื่อง การแต่งตั้งให้พนักงานมหาวิทยาลัยดำรงตำแหน่งทางวิชาการ จึงแจ้งที่ประชุมเพื่อ รับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.3 สรุปรายงานการเบิกจ่ายสิ้นสุด ณ วันที่ 30** เมษายน  **2561 ประจำปีงบประมาณ 2561**

ประธานได้แจ้งที่ประชุมถึงสรุปรายงานการเบิกจ่ายเงินงบประมาณแผ่นดินและงบประมาณเงินรายได้ ประกอบด้วยเงินงบประมาณในส่วนของคณบดีและรองคณบดี รวม 7 ฝ่าย ประจำปีงบประมาณ 2561 สิ้นสุด ณ วันที่ 30 เมษายน 2561 จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.4 บรรจุหลักสูตรใหม่ในแผนพัฒนาอุดมศึกษาของมหาวิทยาลัยขอนแก่น**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ตามที่คณะฯ ได้ขอบรรจุหลักสูตรวิศวกรรมศาสตรมหาบัณฑิต สาขาวิชาวิศวกรรมนวัตกรรม และหลักสูตรวิศวกรรมศาสตรดุษฎีบัณฑิต สาขาวิชาวิศวกรรมนวัตกรรม ในแผนพัฒนาอุดมศึกษาของมหาวิทยาลัยขอนแก่น และได้แก้ไขข้อมูลตามข้อเสนอแนะของคณะกรรมการกลั่นกรองการบรรจุหลักสูตรในแผนพัฒนาอุดมศึกษาของมหาวิทยาลัยขอนแก่นแล้วนั้น ฝ่ายวางแผนยุทธศาสตร์ มหาวิทยาลัยขอนแก่น ได้บรรจุหลักสูตรในแผนพัฒนาอุดมศึกษาของมหาวิทยาลัยขอนแก่นเรียบร้อยแล้ว โดยฝ่ายวิชาการจะดำเนินการร่างหลักสูตรตามขั้นตอนต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.5 ผลการอนุมัติกรอบอัตรากำลังใหม่ ประจำปีงบประมาณ พ.ศ. 2561 รอบที่ 1**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า คณะฯ ได้รับจัดสรรกรอบอัตรากำลังใหม่ ประจำปีงบประมาณ พ.ศ. 2561 รอบที่ 1 จำนวนทั้งสิ้น 4 อัตรา ได้แก่ ตำแหน่ง อาจารย์ 3 อัตรา และตำแหน่งนักวิชาการศึกษา จำนวน 1 อัตรา โดยทุกอัตราเป็นพนักงานมหาวิทยาลัยงบประมาณแผ่นดิน ทั้งนี้ ฝ่ายบริหารจะดำเนินการเปิดรับสมัครในแต่ละตำแหน่งตามขั้นตอนต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.6 ประกาศมหาวิทยาลัยขอนแก่น (ฉบับที่ 814/2561) เรื่อง แนวปฏิบัติในการแต่งตั้งกรรมการผู้ทรงคุณวุฒิของคณะกรรมการพิจารณาตำแหน่งทางวิชาการ และการพิจารณาผลงานวิชาการของคณะกรรมการผู้ทรงคุณวุฒิ สำหรับพนักงานมหาวิทยาลัย**

ประธานได้แจ้งที่ประชุมว่า ตามที่มหาวิทยาลัยขอนแก่นได้ออกประกาศมหาวิทยาลัยขอนแก่น (ฉบับที่ 814/2561) เรื่อง แนวปฏิบัติในการแต่งตั้งกรรมการผู้ทรงคุณวุฒิของคณะกรรมการพิจารณาตำแหน่งทางวิชาการ และการพิจารณาผลงานวิชาการของคณะกรรมการผู้ทรงคุณวุฒิ สำหรับพนักงานมหาวิทยาลัย เพื่อให้มีความเหมาะสม คล่องตัวและมีมาตรฐาน จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.7 ประกาศมหาวิทยาลัยขอนแก่น (ฉบับที่ 815/2561) เรื่อง แนวปฏิบัติในการเสนอหนังสือเพื่อขอกำหนดตำแหน่งทางวิชาการ สำหรับพนักงานมหาวิทยาลัย**

ประธานได้แจ้งที่ประชุมว่า ตามที่มหาวิทยาลัยขอนแก่นได้ออกประกาศมหาวิทยาลัยขอนแก่น (ฉบับที่ 815/2561) เรื่อง แนวปฏิบัติในการเสนอหนังสือเพื่อขอกำหนดตำแหน่งทางวิชาการ สำหรับพนักงานมหาวิทยาลัย เพื่อให้เกิดความเหมาะสมและมีมาตรฐาน จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.8 สรุปผลการประเมินการสอนรายบุคคล**

ประธานได้แจ้งที่ประชุมว่า ตามที่ นายเมธี บุญพิเชฐวงศ์ พนักงานมหาวิทยาลัย ตำแหน่ง ผู้ช่วยศาสตราจารย์ สังกัดสาขาวิชาวิศวกรรมโยธา นางสาวธันยดา พรรณเชษฐ์ ข้าราชการพลเรือนในสถาบันอุดมศึกษา ตำแหน่ง ผู้ช่วยศาสตราจารย์ สังกัดสาขาวิชาวิศวกรรมโยธา นายกิติโรจน์ หวันดาหลา พนักงานมหาวิทยาลัย ตำแหน่ง ผู้ช่วยศาสตราจารย์ สังกัดสาขาวิชาวิศวกรรมเคมี นายธัชพงศ์ กตัญญูกุล พนักงานมหาวิทยาลัย ตำแหน่ง ผู้ช่วยศาสตราจารย์ สังกัดสาขาวิชาวิศวกรรมคอมพิวเตอร์ และ นายชัยยันต์ จันทร์ศิริ พนักงานมหาวิทยาลัย ตำแหน่งผู้ช่วยศาสตราจารย์ สังกัดสาขาวิชาวิศวกรรมเกษตร มีความประสงค์ขอกำหนดตำแหน่งทางวิชาการ เป็นรองศาสตราจารย์ คณะฯ จึงได้สรุปผลการประเมินการสอน เพื่อประกอบการขอตำแหน่งทางวิชาการของบุคคลตามรายชื่อดังกล่าว ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**1.9 ผลการดำเนินงาน มคอ.2 ระดับปริญญาตรี**

รองคณบดีฝ่ายวิชาการได้แจ้งที่ประชุมถึงความคืบหน้าการดำเนินการ มคอ.2 ระดับปริญญาตรี ซึ่งอยู่ระหว่างดำเนินการ 3 สาขาวิชา ได้รับการรับรองจากสภาวิศวกรแล้ว 1 สาขาวิชา และมีการปรับปรุงแก้ไขเพิ่มเติมก่อนส่งสภาวิศวกรรับรองอีกครั้ง 4 สาขาวิชา ดังรายละเอียดตามเอกสาร ประกอบวาระการประชุม

**มติ ที่ประชุมรับทราบ**

**1.10 จัดทำรายละเอียดงบประมาณรายจ่าย โดยใช้เงินกองทุนสำรองสะสมสาขาวิชา ประจำปีงบประมาณ พ.ศ. 2562**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า เพื่อให้การดำเนินการจัดทำคำขอตั้งงบประมาณ ประจำปีงบประมาณ พ.ศ. 2562 เป็นไปด้วยความเรียบร้อย ฝ่ายแผนยุทธศาสตร์และพัฒนาคุณภาพ จึงขอให้สาขาวิชาจัดทำรายละเอียดงบประมาณรายจ่าย โดยใช้เงินกองทุนสำรองสะสมสาขาวิชา ประจำปีงบประมาณ พ.ศ.2562 ตามความประสงค์ของสาขาวิชา และขอให้ส่งคืนฝ่ายแผนยุทธศาสตร์และพัฒนาคุณภาพ ภายในวันที่ 22 พฤษภาคม 2561 ทั้งนี้ ฝ่ายแผนยุทธศาสตร์และพัฒนาคุณภาพได้ส่งหนังสือแจ้งสาขาวิชาเรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.11 รายงานผลการดำเนินการสอบกลางภาค ประจำภาคการศึกษาปลาย ปีการศึกษา 2560**

รักษาการหัวหน้าสาขาวิชาวิศวกรรมโยธาได้แจ้งที่ประชุมในฐานะประธานคณะกรรมการดำเนินการสอบของนักศึกษา คณะวิศวกรรมศาสตร์ มหาวิทยาลัยขอนแก่น ประจำปีการศึกษา 2560 ว่า ตามที่คณะฯ ได้การดำเนินการสอบปลายภาค ประจำภาคการศึกษาปลาย ปีการศึกษา 2560 จนถึงขณะนี้ ในภาพรวมถือได้ว่าดำเนินการได้อย่างเรียบร้อยเป็นปกติ แต่ยังมีผู้กระทำการฝ่าฝืนระเบียบ ข้อบังคับเกี่ยวการสอบจำนวน 1 ราย ส่วนการแต่งกายไม่เป็นไปตามระเบียบยังคงตรวจพบจำนวนหนึ่ง จึงแจ้งที่ประชุมเพื่อรับทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่ 67-8/2561 เมื่อวันพฤหัสบดีที่ 19** เมษายน

**2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 67-8/2561 โดยมีการแก้ไข ดังนี้

- หน้าที่ 3 บรรทัดที่ 1 จาก “มีนาค”” แก้ไขเป็น “มีนาคม”

- หน้าที่ 3 บรรทัดที่ 10 จาก “หลักเกณฑ์” แก้ไขเป็น “เกณฑ์”

- หน้าที่ 7 ถอนวาระที่ 5.8

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี -**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

ประธานได้เสนอต่อที่ประชุมว่า ด้วย นายกิติโรจน์ หวันตาหลา ตำแหน่งผู้ช่วยศาสตราจารย์ สังกัดสาขาวิชาวิศวกรรมเคมี ได้แจ้งความประสงค์ขอกำหนดตำแหน่งทางวิชาการเป็นรองศาสตราจารย์ ในสาขาวิชาวิศวกรรมเคมี โดยผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 6/2561 เมื่อวันที่ 1 พฤษภาคม 2561 เรียบร้อยแล้ว และ นายโพยม สราภิรมย์ ตำแหน่งอาจารย์ สังกัดสาขาวิชาวิศวกรรมเกษตร ได้แจ้งความประสงค์ขอกำหนดตำแหน่งทางวิชาการเป็นผู้ช่วยศาสตราจารย์ ในสาขาวิชาวิศวกรรมโยธา โดยผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 7/2561 เมื่อวันที่ 7 พฤษภาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้ นายโพยม สราภิรมย์ แก้ไขสัดส่วนการมีส่วนร่วมในผลงานวิจัยให้ตรงกันทุกแห่ง และให้ฝ่ายบริหารดำเนินการต่อไป**

**5.2 รายชื่อผู้ทรงคุณวุฒิเพื่อพิจารณาตำแหน่งทางวิชาการ**

**วาระลับ**

**5.3 รายงานผลการคัดเลือกพนักงานมหาวิทยาลัย ตำแหน่งอาจารย์**

ประธานได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 430/2561) ลงวันที่ 23 กุมภาพันธ์ 2561 มหาวิทยาลัยได้ประกาศรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 1540 สังกัดคณะวิศวกรรมศาสตร์ มหาวิทยาลัยขอนแก่น (ปฏิบัติงานที่สาขาวิชาวิศวกรรมไฟฟ้า) บัดนี้ คณะกรรมการคัดเลือกฯ ตามคำสั่งคณะวิศวกรรมศาสตร์ (ที่ 183/2561) ลงวันที่ 14 กุมภาพันธ์ 2561 ได้ดำเนินการคัดเลือกบุคคลเข้าปฏิบัติงานฯ ในวันที่ 30 เมษายน 2561 เรียบร้อยแล้ว ผลปรากฏว่า นายศราวุธ ชัยมูล เป็นผู้ผ่านการคัดเลือกในตำแหน่งดังกล่าว ดังนั้น เพื่อให้เป็นไปตามข้อ 8 (8.4) แห่งประกาศคณะกรรมการบริหารงานบุคคล ประจำมหาวิทยาลัย ขอนแก่น (ฉบับที่ 1/2561) เรื่อง หลักเกณฑ์ วิธีการสรรหาและคัดเลือกบุคคลเข้าปฏิบัติงานในมหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 การรับสมัครคัดเลือกบุคคลเข้าปฏิบัติงาน ตำแหน่งอาจารย์ เลขประจำตำแหน่ง**

 **3988**

ประธานได้เสนอต่อที่ประชุมว่า ตามที่คณะฯ ได้ดำเนินการเปิดรับสมัครคัดเลือกบุคคลเข้าปฏิบัติงาน ตำแหน่งอาจารย์ เลขประจำตำแหน่ง 3988 (ปฏิบัติงานสาขาวิชาวิศวกรรมโยธา) จำนวน 5 ครั้ง โดยไม่มีผู้ผ่านการคัดเลือกนั้น คณะฯ จึงขอปรับคุณสมบัติและขอลดระดับคะแนนทักษะภาษาอังกฤษที่ใช้รับสมัครในตำแหน่งดังกล่าวข้างต้น ผลปรากฏว่า คณะกรรมการบริหารงานบุคคล ประจำมหาวิทยาลัยขอนแก่น (ก.บ.ม.) ในคราวประชุมครั้งที่ 2/2561 เมื่อวันที่ 7 กุมภาพันธ์ 2561 ได้มีมติไม่เห็นชอบโดยเสนอแนะให้คณะฯ แสดงเหตุผลและความจำเป็นในการขออนุมัติปรับคุณสมบัติและขอลดระดับคะแนนทักษะภาษาอังกฤษ รวมถึงไม่ควรกำหนดคุณสมบัติที่มีความเฉพาะเจาะจง ซึ่งสาขาวิชาวิศวกรรมโยธา ได้พิจารณาและดำเนินการปรับคุณสมบัติเรียบร้อยแล้ว จึงเสนอที่ประชุมเพื่อพิจารณาคุณวุฒิ ระยะในการเปิดรับสมัครและดำเนินงาน รวมถึงคณะกรรมการคัดเลือกและสรรหา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไข ดังนี้**

**- ข้อ 1.5 ให้เพิ่มข้อความ “หากสำเร็จการศึกษาจากหลักสูตรที่มีการเรียนการ สอนที่เป็นภาษาอังกฤษในมหาวิทยาลัย ไม่ต้องมีผลคะแนนทดสอบ ภาษาอังกฤษ” เป็นย่อหน้าสุดท้าย**

**- ข้อ 2 ให้แก้เป็นดังนี้ “วันที่รับสมัคร: ตั้งแต่วันที่ 2 มิถุนายน ถึงวันที่ 2 สิงหาคม 2561”**

**- ข้อ 3 และ ข้อ 4 แก้ไขให้สอดคล้องกันกับข้อ 2**

**ทั้งนี้ ให้ฝ่ายบริหารดำเนินการต่อไป**

**5.5** **(ร่าง) ประกาศคณะวิศวกรรมศาสตร์ เรื่อง หลักเกณฑ์และวิธีการดำเนินการขอ กำหนดตำแหน่งสูงขึ้นของข้าราชการพลเรือนในสถาบันอุดมศึกษาและพนักงาน มหาวิทยาลัย สายสนับสนุน คณะวิศวกรรมศาสตร์ มหาวิทยาลัยขอนแก่น**

ประธานได้เสนอต่อที่ประชุมว่า ตามที่คณะฯ ได้มีนโยบายส่งเสริมและสนับสนุนให้บุคลากรสายสนับสนุนขอกำหนดตำแหน่งสูงขึ้น และเพื่อให้การดำเนินการเป็นไปด้วยความเรียบร้อย มีประสิทธิภาพฝ่ายบริหารจึงได้จัดทำ (ร่าง) ประกาศคณะวิศวกรรมศาสตร์ เรื่อง หลักเกณฑ์และวิธีการดำเนินการขอกำหนดตำแหน่งสูงขึ้นของข้าราชการพลเรือนในสถาบันอุดมศึกษาและพนักงานมหาวิทยาลัย สายสนับสนุน คณะวิศวกรรมศาสตร์ มหาวิทยาลัยขอนแก่น เพื่อกำหนดหลักเกณฑ์และวิธีการดำเนินการขอกำหนดตำแหน่งสูงขึ้นของข้าราชการพลเรือนในสถาบันอุดมศึกษาและพนักงานมหาวิทยาลัย สายสนับสนุน จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบในหลักการ โดยมีข้อเสนอแนะให้แก้ไข ดังนี้**

* **ให้เรียบเรียงข้อ 3 และข้อ 4 ใหม่ พร้อมกับเพิ่มนิยามของประกาศด้วย**
* **เพิ่มข้อความ “โดยคณบดีเป็นผู้แต่งตั้ง” ท้ายข้อ 4.5**
* **ข้อ 5.2.2 ให้แก้ไขเป็น “5.2.2 กรรมการประจำคณะวิศวกรรมศาสตร์ 3 คน ไม่รวมผู้บริหารคณะ เป็นกรรมการ”**

**ทั้งนี้ ให้ฝ่ายบริหารดำเนินการต่อไป**

**5.6** (ร่าง) คำสั่งคณะวิศวกรรมศาสตร์ เรื่อง ให้บุคลากรสายวิชาการไปปฏิบัติ หน้าที่ในหลักสูตรต่าง ๆ ของคณะวิศวกรรมศาสตร์

รองคณบดีฝ่ายวิชาการขอถอนวาระ

**5.7 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุม วิชาการนานาชาติ ในต่างประเทศ ประจำงวดที่ 5/2561**

รองคณบดีฝ่ายวิจัยบัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วย อาจารย์ชวิศ ศรีจันทร์ สาขาวิชาวิศวกรรมคอมพิวเตอร์ ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 5/2561 จากมหาวิทยาลัยขอนแก่น เป็นจำนวนเงิน 40,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ Nano Korea 2018 ระหว่างวันที่ 10 – 13 กรกฏาคม 2561 ณ กรุงโซล ประเทศเกาหลีใต้ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ ดำเนินการต่อไป**

**5.**8 **นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) ประจำภาคการศึกษาปลาย ปีการศึกษา 2560 จำนวน 7 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียน ครั้งที่ 10/2561 เมื่อวันที่ 30 เมษายน 2561 และครั้งที่ 11/2561 เมื่อวันที่ 7 พฤษภาคม 2561 เรียบร้อยแล้ว ดังนี้

**ภาคการศึกษาปลาย ปีการศึกษา 2560**

หลักสูตร ปรัชญาดุษฎีบัณฑิต (ปร.ด.)

 **- สาขาวิชาวิศวกรรมเครื่องกล แบบ 1.1 จำนวน 1 คน**

 -  สาขาวิชาวิศวกรรมคอมพิวเตอร์ แบบ 1.1 จำนวน 2 คน

**หลักสูตรวิศวกรรมศาสตรมหาบัณฑิต (วศ.ม.)**

 -  สาขาวิชาวิศวกรรมเกษตร แผน ก แบบ ก 2 จำนวน 2 คน

 - สาขาวิชาวิศวกรรมเครื่องกล แผน ก แบบ ก 2 จำนวน 1 คน

 -  สาขาวิชาวิศวกรรมพลังงาน แผน ก แบบ ก 2 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

5.9 รับรองผลการศึกษา ระดับบัณฑิตศึกษา

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยอาจารย์ประจำวิชาได้ส่งผลการศึกษาระดับบัณฑิตศึกษา ประจำภาคการศึกษาปลาย ปีการศึกษา 2560 จำนวน 1 รายวิชา ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียน ครั้งที่ 10/2561 วันที่ 1 พฤษภาคม 2561 และจำนวน 2 รายวิชา ซึ่งได้ผ่านความเห็นชอบจากคณะกรรมการบัณฑิตศึกษา โดยวิธีเวียน ครั้งที่ 11/2561 วันที่ 7 พฤษภาคม 2561 เรียบร้อยแล้ว ดังนี้

 **รายวิชาวิทยานิพนธ์**

 - สาขาวิชาวิศวกรรมอุตสาหการ/ จำนวน 1 รายวิชา

 การจัดการอุตสาหกรรมฯ

 - สาขาวิชาวิศวกรรมโยธา จำนวน 1 รายวิชา

 - สาขาวิชาวิศวกรรมเกษตร จำนวน 1 รายวิชา

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.10** การขออนุมัติเปลี่ยนแผนการใช้งบประมาณการจัดซื้อครุภัณฑ์การศึกษา

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ด้วยสาขาวิชาวิศวกรรมสิ่งแวดล้อม มีความจำเป็นเร่งด่วนต้องปรับเปลี่ยนงบประมาณตามแผนปฏิบัติการ ประจำปีงบประมาณ พ.ศ. 2561 จากครุภัณฑ์การศึกษา จำนวน 3 รายการ คือ

1. เครื่องหาการตกตะกอนของน้ำ (Jar test) จำนวนงบประมาณ 100,000 บาท

2. เครื่องวัด DO จำนวนงบประมาณ 50,000 บาท

3. เครื่อง Shaker จำนวนงบประมาณ 50,000 บาท

รวมจำนวนงบประมาณทั้งสิ้น 200,000 บาท เพื่อตั้งงบประมาณเป็นค่าซ่อมแซมเครื่องมือวิเคราะห์โลหะหนัก Atomic Absorption Spectrophotometer เนื่องจากมีอายุการใช้งานมากกว่า 15 ปี และ Detector เสื่อมสภาพ รวมถึงจะต้องอัพเกรดซอฟต์แวร์ โดยได้รับความเห็นชอบจากคณาจารย์ทุกท่านในสาขาวิชาเรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.11** การขอตัดโอนอัตรากำลังคืน เพื่อทดแทนอัตราของ ผศ.ดร.อนันต์ เครือทรัพย์ถาวร

ประธานขอถอนวาระ

**5.12** การขออนุมัติจัดสรรกรอบอัตรากำลัง ประเภทลูกจ้างของมหาวิทยาลัย ประจำปีงบประมาณ พ.ศ. 2562

รองคณบดีฝ่ายแผนยุทธศาสตร์และพัฒนาคุณภาพได้เสนอต่อที่ประชุมว่า ตามข้อบังคับบริหารงานบุคคล พ.ศ.2558 ระบุว่า ลูกจ้างของมหาวิทยาลัย มีลักษณะการจ้างเฉพาะกิจที่มหาวิทยาลัยตกลงว่าจ้างไม่เป็นการประจำ เพื่อทำงานอันมีลักษณะชั่วคราว โดยมีกำหนดระยะเวลาจ้างไว้แน่นอน ประกอบกับประกาศคณะกรรมการบริหารงานบุคคล มหาวิทยาลัยขอนแก่น (ฉบับที่ 5/2558) เรื่อง หลักเกณฑ์วิธีการจ้าง เงื่อนไขการจ้าง พนักงานมหาวิทยาลัยและลูกจ้างของมหาวิทยาลัย ข้อ 7 ระบุว่า การจ้างลูกจ้างมหาวิทยาลัยซึ่งมีลักษณะการจ้างเฉพาะกิจ ให้ทำสัญญาจ้างไม่เกินหนึ่งปีงบประมาณซึ่งในปีงบประมาณ พ.ศ. 2561 สิ้นสุดสัญญาจ้าง ณ วันที่ 30 กันยายน 2561 ฝ่ายแผนยุทธศาสตร์และพัฒนาคุณภาพ จึงเสนอที่ประชุมเพื่อพิจารณาเห็นชอบขอจัดสรรกรอบอัตรากำลังลูกจ้างของมหาวิทยาลัยในปีงบประมาณ พ.ศ. 2562 รวมทุกประเภท จำนวน 64 อัตรา โดยในจำนวนนี้จะขออนุมัติเปลี่ยนแปลงชื่อตำแหน่ง จำนวน 2 อัตรา ขออนุมัติกรอบอัตราลูกจ้างมหาวิทยาลัย ประเภทลูกจ้างชั่วคราว (อัตราใหม่) จำนวน 2 อัตรา และขอกรอบอัตราจ้างผู้เกษียณอายุราชการฯ จำนวน 2 อัตรา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาคุณภาพดำเนินการต่อไป**

**5.13 การเปิดรับสมัครคัดเลือกหรือการสรรหาบุคคลเพื่อแต่งตั้งให้ดำรงตำแหน่งหัวหน้า**

 **งานต่าง ๆ สังกัดกองบริหารงาน คณะวิศวกรรมศาสตร์**

รองคณบดีฝ่ายบริหารได้เสนอต่อที่ประชุมว่า คณะวิศวกรรมศาสตร์ได้จัดทำเอกสารเกี่ยวกับการเปิดรับสมัครคัดเลือกหรือสรรหาบุคคลเพื่อแต่งตั้งให้ดำรงตำแหน่งหัวหน้างานต่าง ๆ สังกัดกองบริหารงาน คณะวิศวกรรมศาสตร์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้ดำเนินการเปิดรับสมัครก่อนตามประกาศ ถ้าไม่มีผู้สมัครให้ดำเนินการสรรหาแทน และให้ฝ่ายบริหารดำเนินการต่อไป**

5.14 **นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2560 จำนวน 2 คน ซึ่งได้ผ่านการตรวจสอบความถูกต้องจากภาควิชาที่สังกัดและงานบริการการศึกษา เรียบร้อยแล้ว ดังนี้

**1. หลักสูตรภาคปกติ**

 - สาขาวิชาวิศวกรรมโยธา จำนวน 1 คน

 - สาขาวิชาวิศวกรรมคอมพิวเตอร์ จำนวน 1 คน

 รวมทั้งสิ้นจำนวน 2 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

5.15 การขอรับทุนสนับสนุนอาจารย์ผู้เชี่ยวชาญชาวต่างประเทศเพื่อการสอน

 และหรือวิจัย ณ มหาวิทยาลัยขอนแก่น ประจำปีงบประมาณ 2561

ผู้ช่วยคณบดีฝ่ายวิเทศสัมพันธ์และสื่อสารองค์กรได้เสนอต่อที่ประชุมว่า ด้วย Mr.Duncan Macquarrie ได้เสนอขอรับทุนสนับสนุนอาจารย์ผู้เชี่ยวชาญชาวต่างประเทศเพื่อการเรียนการสอนและหรือวิจัย ณ มหาวิทยาลัยขอนแก่น (International Visiting Scholar) ประจำปีงบประมาณ พ.ศ.2561 เพื่อทำการวิจัยหัวข้อ Carbon – silica composite from molasses และร่วมสอนบางหัวข้อของรายวิชา Physical Chemistry สำหรับนักศึกษาระดับปริญญาตรีหลักสูตรปกติและหลักสูตรนานาชาติ สาขาวิชาวิศวกรรมเคมี ตั้งแต่วันที่ 20 สิงหาคม 2561 ถึงวันที่ 20 กันยายน 2561 เป็นจำนวนเงินทั้งสิ้น 130,000 บาท จากมหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิเทศสัมพันธ์และสื่อสารองค์กร ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่นๆ**

**7.1 การดูแลและปรับปรุงเว็บไซต์สาขาวิชาวิศวกรรมสิ่งแวดล้อม**

รักษาการหัวหน้าสาขาวิชาวิศวกรรมสิ่งแวดล้อมได้สอบถามที่ประชุมถึงการดูแลและปรับปรุงเว็บไซต์สาขาวิชาวิศวกรรมสิ่งแวดล้อม เนื่องจากสาขาวิชาวิศวกรรมสิ่งแวดล้อมมีข้อมูลจะต้องดำเนินการเพิ่มเติม/ปรับปรุงข้อมูล รวมไปจนถึงรูปแบบในการนำเสนอเว็บไซต์สาขาวิชาวิศวกรรมสิ่งแวดล้อมให้เป็นปัจจุบัน จึงขอสอบถามต่อที่ประชุม

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ให้สาขาวิชาวิศวกรรมสิ่งแวดล้อม หารือกับผู้ช่วยคณบดีฝ่ายแผนยุทธศาสตร์และสารสนเทศ เพื่อกำหนดแนวทางและวิธีการดำเนินงานดูแลและปรับปรุงเว็บไซต์สาขาวิชาวิศวกรรมสิ่งแวดล้อมต่อไป

**มติ ที่ประชุมรับทราบ**

**เลิกประชุมเวลา** 15.38 **น.**

 **(นางวรรณภา ไชยเสนา)**

 **กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**